**Tuairisgeul obrach**

**Tiotal na h-obrach: Ceannard Foghlaim is Phlanaichean**

**Sreath-mhanaidsear: Ceannard**

**Àite: Sùbailteachd**

**Cùmhnant: Maireannach**

**Tuarastal: C1 (£57,701 - £71,942)**

**Uairean obrach: Làn-thìde**

**Bòrd na Gàidhlig**

’S e Buidheann Phoblach Neo-roinneil Ghnìomhach a th’ ann am Bòrd na Gàidhlig a chaidh a stèidheachadh fo Achd na Gàidhlig (Alba) 2005. Is e a’ phrìomh bhuidheann ann an Alba a tha an urra ri leasachadh na Gàidhlig, a’ gabhail a-steach a bhith a’ toirt comhairle do Mhinistearan na h-Alba air cùisean Gàidhlig.

Tha Bòrd na Gàidhlig ag obair gus Gàidhlig a bhrosnachadh ann an com-pàirteachas le Riaghaltas na h-Alba, Ùghdarrasan Ionadail, Buidhnean Poblach, buidhnean com-pàirteachais, agus coimhearsnachdan.

Tha Bòrd na Gàidhlig airson a raon-ùghdarrais a choileanadh tro bhith a’ lìbhrigeadh a Phlana Chorporra, a bharrachd air a bhith a’ cur ri lìbhrigeadh Plana Nàiseanta na Gàidhlig.

**Adhbhar na Dreuchd**

’S e prìomh dhleastanas na dreuchd seo obair Bhòrd na Gàidhlig a stiùireadh airson nan riatanasan reachdail a thaobh foghlaim is ionnsachaidh. A bharrachd air seo, bheir an dreuchd fiosrachadh, anailis agus stiùireadh dhan Cheannard agus dhan Bhòrd-stiùiridh a thaobh a h-uile cùis co-cheangailte ri foghlam ann an Alba. Mar a tha air a mhìneachadh anns a’ phlana chorporra againn, tha seo a’ gabhail a-steach nan tràth-bhliadhnaichean, foghlam tro mheadhan na Gàidhlig agus foghlam luchd-ionnsachaidh. Ann a bhith a’ lìbhrigeadh na h-obrach seo, bidh an neach dreuchd ag obair aig ìre ionadail agus nàiseanta le prìomh luchd-ùidh gus dèanamh cinnteach gu bheilear a’ tuigsinn prìomhachasan na Gàidhlig agus gu bheilear a’ cur ri leasachadh is fàs foghlaim is ionnsachadh na Gàidhlig air feadh na h-Alba.

Bidh an dreuchd seo cuideachd a’ cumail sùil air toraidhean oifigearan nam planaichean, a bhios a’ lìbhrigeadh a rèir an stiùiridh reachdail airson planaichean Gàidhlig. Tha na planaichean seo, a tha air an cruthachadh le buidhnean poblach, deatamach ann a bhith a’ suidheachadh phrìomhachasan do bhuidhnean nàiseanta a thaobh na Gàidhlig.

Mar bhall de Sgioba-stiùiridh Bòrd na Gàidhlig, cuiridh tu ri stiùireadh ro-innleachdail na buidhne, ag obair ann an com-pàirt leis a’ Cheannard, buill eile den Sgioba-stiùiridh agus le buill a’ Bhùird-stiùiridh.

Mar àrd-cheannard, bidh tuigse làidir agad air na co-theacsan poilitigeach, foghlaim, sòisealta agus deamografach airson obair Bòrd na Gàidhlig agus air obair bhuidhnean com-pàirteachais, le fòcas air saoghal an fhoghlaim, agus bidh thu èifeachdach ann a bhith ag obair gu dlùth le stiùirichean poileasaidh is gnìomhachaidh sna buidhnean luchd-ùidh againn.

Obraichidh tu còmhla ri buill eile de Sgioba-stiùiridh Bòrd na Gàidhlig gus dèanamh cinnteach gu bheil dleastanasan reachdail, lèirsinn agus ro-innleachdan a’ Bhùird air an cur an cèill agus air an cur an gnìomh tro phlanaichean corporra agus obrachaidh.

Cuiridh sibh ri stiùireadh ro-innleachdail do Bhòrd na Gàidhlig ann a bhith a’ cruthachadh raon de phoileasaidhean agus de dhòighean-obrach co-cheangailte ri foghlam agus ionnsachadh na Gàidhlig. Nì thu cinnteach cuideachd gu bheil com-pàirtichean a’ faighinn taic gus ro-innleachdan agus poileasaidhean a chur an gnìomh, agus nì thu cinnteach gu bheilear ag ath-sgrùdadh agus a’ leasachadh na buaidh aca.

Bidh thu a’ stiùireadh sgioba an fhoghlaim is nam planaichean gus na prìomhachasan ionnsachaidh a lìbhrigeadh mar a tha iad air am mìneachadh anns na planaichean corporra is gnìomha.

**Prìomh Dhleastanasan**

* A’ toirt comhairle dhan Bhòrd-stiùiridh (agus do bhuidhnean iomchaidh) air a h-uile cuspair ro-innleachdail co-cheangailte ri Foghlam Gàidhlig.
* A’ toirt comhairle dhan Cheannard agus Oifigear Cunntachail air prìomh chùisean poileasaidh is obrachaidh co-cheangailte ri foghlam.
* A’ dèanamh cinnteach gu bheil lìbhrigeadh obrachaidh agus ceannas ann a thaobh dleastanasan reachdail ann an raointean Foghlaim na Gàidhlig agus planadh cànain reachdail.
* A’ cuideachadh le bhith a’ cur fhreagairtean do cho-chomhairlean nàiseanta is roinneil air foghlam Gàidhlig.
* A’ dèanamh cinnteach gu bheilear a’ toirt taic do agus a’ leudachadh bhuileachadh agus sgrùdadh buaidh ro-innleachdan gus foghlam Gàidhlig a leasachadh.
* A’ togail agus a’ leasachadh dhàimhean le prìomh chom-pàirtichean ann am foghlam Gàidhlig gus dèanamh cinnteach gu bheil Bòrd na Gàidhlig an sàs ann an com-pàirteachasan èifeachdach agus gum bi buaidh againn air co-dhùnaidhean a nithear a thaobh foghlam aig ìre ionadail agus nàiseanta.
* Mothachail air dleastanas Bòrd na Gàidhlig ann a bhith a’ tagradh agus a’ toir buaidh air feadh roinn an fhoghlaim.
* A’ cumail sùil air na dàimhean ro-innleachdail a tha ro-chudromach ann a bhith a’ lìbhrigeadh phlanaichean Gàidhlig reachdail.
* A’ dèanamh cinnteach gu bheil na prìomhachasan ionnsachaidh ann am Planaichean Corporra is Gnìomha Bhòrd na Gàidhlig air an lìbhrigeadh tron sgioba agad.
* Mar àrd-mhanaidsear, bidh thu a’ fastadh gu, a’ stiùireadh agus a’ leasachadh gnìomhan foghlaim is planadh reachdail Bòrd na Gàidhlig agus a’ cur ri leasachadh na buidhne san fharsaingeachd.

**Comasan, Eòlas agus Teisteanasan**

* Feumaidh ceum no teisteanas proifeiseanta co-ionann a bhith aig tagraichean.
* Feumaidh teisteanas Disclosure Scotland, a chaidh a thoirt dhaibh taobh a-staigh nan 12 mìos mu dheireadh, a bhith aig tagraichean airson na dreuchd seo, no feumaidh e a bhith comasach dhaibh Teisteanas DS fhaotainn.
* Feumaidh eòlas gnìomhail nach beag a bhith aig tagraichean air foghlam is ionnsachadh na Gàidhlig, le eòlas is tuigse air stiùireadh is ceannas ann an roinn foghlaim ann an Alba.
* Bu chòir tuigse a bhith aig tagraichean air planaichean Gàidhlig reachdail

|  |  |
| --- | --- |
| **Sgilean** | **Ion-mhiannachd** |
| Tuigse làidir air dreuchdan reachdail Bòrd na Gàidhlig ann am foghlam agus ionnsachadh, cho math ris a’ cho-theacsa nas fharsainge ann an roinn phoblach na h-Alba agus comasach air lèirsinn shoilleir a chur an cèill airson ionnsachadh is foghlam. | Riatanach |
| Eòlas air foghlam agus foghlam Gàidhlig, a’ gabhail a-steach cruthachadh agus/no lìbhrigeadh phoileasaidhean. | Riatanach |
| Eòlas ann a bhith a’ leasachadh, a’ cur an gnìomh agus a’ toirt comhairle air poileasaidh. | Riatanach |
| Comas air ìrean àrda a shuidheachadh dhut fhèin agus do dhaoine eile, a’ stiùireadh, a’ brosnachadh agus a’ leasachadh gus àrd-ìrean de choileanadh fhaighinn agus gus amasan is dleastanasan reachdail Bhòrd na Gàidhlig a choileanadh. | Riatanach |
| Eòlas air àrainneachdan a chruthachadh gus sgiobaidhean misneachail is èifeachdach a thogail a bheir cumhachd, luach, aithneachadh agus brosnachadh do dhaoine. | Riatanach |
| Fileantachd an dà chuid ann an Gàidhlig labhairteach agus sgrìobhte. | Riatanach |
| Comas a bhith a’ cur an gnìomh stiùireadh èifeachdach san obair agad agus a bhith a’ toirt seachad stiùireadh èifeachdach airson lìbhrigeadh phròiseactan, a’ gabhail a-steach a bhith a’ riaghladh chunnartan agus goireasan gus leasachadh leantainneach a thoirt air adhart. | Riatanach |
| Comas fiosrachadh toinnte agus/no connspaideach a chur an cèill gu soilleir agus le misneachd ann an suidheachaidhean nàiseanta, ionadail agus aig ìre phearsanta. A’ lorg slighe air adhart nuair a tha ceistean iom-fhillte ann agus far a bheil diofar sheallaidhean ann le bhith ag obair còmhla. | Riatanach |
| Eòlas air iomairtean atharrachaidh aig ìre thar-buidhne no thar-roinneil, le fianais air builean adhartach bho na h-iomairtean seo. Comas sgioba foghlaim èifeachdach is sàr-mhath a thogail agus seirbheis àrd-inbhe a lìbhrigeadh le solarachadh bhon taobh a-muigh. | Riatanach |
| Eòlas air planadh agus lìbhrigeadh phrògraman obrach iom-fhillte, ioma-thaobhach a dh’fheumas conaltradh le farsaingeachd de luchd-ùidh. | Riatanach |
| Deagh sgilean agaibh a thaobh a bhith ag obair còmhla ri luchd-compàirt gus dèanamh cinnteach gun tèid pròiseactan is builean a choileanadh. | Riatanach |
| Eòlas air deagh chleachdadh a bhrosnachadh anns a h-uile raon de phoileasaidh agus obrachaidhean | Riatanach |
| Eòlas air comhairleachadh agus air stiùireadh air cùisean ionnsachaidh, a’ gabhail a-steach a bhith a’ comhairleachadh prìomh luchd-ùidh air poileasaidh agus modhan-obrach. | Riatanach |
| Ag obair leis na meadhanan gus teachdaireachdan matha a thoirt seachad agus fios mu ar poileasaidhean is obair a sgaoileadh. | Na bhuannachd |
| Far a bheil e iomchaidh prìomhachasan a lìbhrigeadh tro sheirbheisean treas-pàrtaidh air an taobh a-muigh, tro sholar agus stiùireadh sheirbheisean gu h-èifeachdach | Na bhuannachd |
| Ball de Chomhairle Choitcheann Luchd-teagaisg na h-Alba (GTCS) no tha e comasach dhuibh ballrachd a thoirt a-mach san GTCS. | Na bhuannachd |
| Làn chead-dràibhidh na RA | Na bhuannachd |

**Fiosrachadh a bharrachd**

|  |  |
| --- | --- |
| Fo ur stiùir: | Manaidsearan foghlaim is phlanaichean reachdail |
| Ìre agus tuarastal: | Tòisichidh luchd-inntrigidh ùra mar as trice air an ìre às ìsle den sgèile pàighidh le dreuchdan maireannach airidh air adhartas mean air mhean, le ùmhlachd do phoileasaidh Bòrd na Gàidhlig. |
| Buannachdan: | Bidh gach neach-obrach air cùmhnant stèidhichte, no cùmhnant sealach a mhaireas 3 mìosan no nas fhaide, a’ dol nam ball de Sgeama Peinnsein Comhairle na Gàidhealtachd, leis an fhastaiche a’ cur sùim luach 17.5% ris, mura h-iarr iad gun ballrachd a ghabhail.  http://www.highlandpensionfund.org  Tha còir agad air 30 latha de dh’fhòrladh bliadhnail, agus 7 saor-làithean poblach. Tha seo ag èirigh gu 35 latha sa bhliadhna às dèidh a bhith ag obair dhuinn fad 4 bliadhna. |
| Àite-obrach: | Tha far am bi am post stèidhichte sùbailte. Mur eil an neach stèidhichte ann an tè de na h-oifisean aig Bòrd na Gàidhlig, bidh aca  ri frithealadh aig oifis shònraichte gu cunbhalach. Tha oifisean aig Bòrd na Gàidhlig ann an Inbhir Nis, Glaschu is Steòrnabhagh. |
| Siubhal: | Tha an dreuchd a’ gabhail a-steach tòrr siubhail, a rèir ar poileasaidh siubhail, air feadh na h-Alba. |
| Eile: | Tha Bòrd na Gàidhlig a’ sireadh cuideigin a bhios a’ lìonadh na dreuchd seo làn-ùine ach is dòcha gum biodh iad deònach beachdachadh air tagraidhean pàirt-ùine airson tagraichean air leth. |

**Ceann-là airson tagraidhean:** 5f air Dihaoine, 26/09/2025

**Ceann-là airson agallamhan:** Ri aontachadh